《萧朝宗旅寓有途穷之叹次韵以广其意》
宋代·林季仲

路入长安处处同，断桥绝港自相通。
地高何羡三公贵，境乐那知四壁空。
万象森罗皆拱北，百川曲折定趋东。
懒从宦达如曾闵，也有芳猷到不穷。

作者简介：林季仲[约公元一一三八年前后在世]字懿成，自号芦山老人，永嘉人。生卒年均不详，约宋高宗绍兴八年前后在世。喜为诗，语佳而意新。宣和中进士。高宗时，赵鼎荐为台官，累迁吏部郎。秦桧主和议，季仲引句践事争之，大忤桧，辽罢去。后官太常少卿，知婺州。以直秘阁奉嗣。季仲著有竹轩杂著十五卷，今存六卷，《四库总目》传于世。